ຍີ່ປຸ່ນ ສະເໜີໃຫ້ ການຊ່ວຍເຫຼືອ ແກ່ມາລີ 120 ລ້ານໂດລາ
​ຍີ່​ປຸ່ນສະ​ເໜີ​​ໃຫ້​ເງິນຊ່ວຍ​ເຫຼືອ ກ້ອນ​ໃໝ່​ຈໍານວນ 120 ລ້ານ​ໂດ​ລາ ເພື່ອຕໍ່​ຕ້ານ​ອິດ​ທິພົນ ​ ຂອງກຸ່ມ​ສາສະໜາ​ອິສລາມ​ ຫົວ​ຮຸນ​ແຮງ ​ໃນ​ມາລີ.
ຍີ່ປຸ່ນສະເໜີໃຫ້ເງິນຊ່ວຍເຫຼືອກ້ອນໃໝ່ຈໍານວນ 120 ລ້ານໂດ ລາເພື່ອ ຕໍ່ຕ້ານອິດທິພົນຂອງກຸ່ມສາສະໜາອິສລາມຫົວຮຸນ ແຮງ ໃນມາລີ ແລະສ້າງສະຖຽນລະພາບ ຢູ່ໃນຂົງເຂດ Sahel ຂອງອາຟຣິກາ ກະຊວງການຕ່າງປະເທດຍີ່ປຸ່ນ ກ່າວໃນວັນອັງຄານມື້ນີ້ວ່າ ພາກ ສ່ວນນຶ່ງຂອງການຊ່ວຍເຫລືອ ແມ່ນຈະໃຫ້ການສະໜັບສະໜຸນ |ຕໍ່ການປະຕິ ບັດງານຂອງກຳລັງນາໆຊາດພາຍໃຕ້ການນຳພາ ຂອງອາຟຣິກາທີ່ເອີ້ນ ຫຍໍ້ວ່າ AFISMA ຊຶ່ງເປັນການປະຕິບັດ ງານທາງທະຫານຂອງຫຼາຍໆປະເທດທີ່ໄດ້ຮັບການໜຸນຫຼັງຈາກ ອົງການສະຫະປະຊາຊາດເພື່ອຊ່ວຍ ເຫຼືອມາລີເຂົ້າຢຶດເອົາພາກ ເໜືອຂອງປະເທດຈາກພວກກະບົດ ອິສລາມ ກະຊວງມການຕ່າງປະເທດຍີ່ປຸ່ນຍັງກ່າວອີກວ່າ ການຊ່ວຍເຫຼືອ| ທີ່ວ່ານີ້ ຈະຊ່ວຍເສີມຂະຫຍາຍການປົກຄອງ ສົ່ງເສີມການຮັກສາ ຄວາມປອດໄພ ແລະຫຼຸດລະຄວາມທຸກຈົນໃນເຂດ Sahel ຊຶ່ງເປັນເຂດແຫ້ງແລ້ງ ແຕ່ເນັ່ງແຕ່ປະເທດ Senegal ໄປຫາປະເທດ Chad ຍີ່ປຸ່ນ ໄດ້ໃຫ້ການຊ່ວຍເຫລືອມາກ່ອນແລ້ວ 63 ລ້ານໂດລາ ຕໍ່ຂົງເຂດດັ່ງກ່າວ ເມື່ອປີທີ່ຜ່ານມາ ມັນຍັງເປັນທີ່ກັງວົນຢູ່ ຫລັງຈາກຊາວຍີ່ປຸ່ນ 10 ຄົນ ໄດ້ຖືກສັງຫານ ໃນການບຸກໂຈມຕີ ຂອງພວກອິສລາມຫົວຮຸນແຮງ ທີ່ໂຮງງານຜະລິດແກັສແຫ່ງນຶ່ງໃນເຂດທະເລຊາຍຊາຮາຣາຂອງ ອາລຈີເລຍ ໃນຕົ້ນເດືອນນີ້ ມີຊາວຕ່າງດ້າວຢ່າງໜ້ອຍ 37 ຄົນໄດ້ເສຍຊີວິດ ໃນວິກິດການຈັບໂຕ ປະກັນເປັນເວລາສີ່ວັນ ທີ່ໂຮງງານແກັສ Ain Amenas ຊຶ່ງເປັນການໂຈມຕີຂອງພວກຫົວຮຸນແຮງ ທີ່ອ້າງວ່າເພື່ອເປັນການແກ້ແຄ້ນຕໍ່ການທີ່ ອາລຈີເລຍ ໃຫ້ການສະໜັບສະໜຸນຕໍ່ການແຊກແຊງຂອງນາໆຊາດຢູ່ໃນ ມາລີ